text: Blokade skærper til
  20 marts 2012 kl. 13.26
  3Fs blokade af restaurant Vejlegården i Vejle får nu restauratøren til at bede politiet om at gribe ind.
  Restauratør Amin Skov vil nu have politiet til at gribe ind mod den blokade, som 3F har lavet foran hans restaurant.
  Ifølge Amin Skov står blokadevagterne inde på restaurantens grund, ag han vil derfor have politiet til at flytte blokadevagterne.
  3F har blokeret restauranten siden i går.
  Amin Skov har tegnet overenskomst med Kristelig Fagforening, og det accepterer 3F ikke.
  Ifølge lovgivningen på området må blokadevagterne ikke stå på restaurantens grund.
  - Det forventer jeg selvfølgelig, politiet gør blokadevagterne opmærksomme på, siger Amin Skov til Vejle Amts Folkeblad.
  Formanden for 3F i Vejle Martin Jensen siger til avisen, at man selvfølgelig flytter sig, hvis politiet giver besked derpå.
  - Men det er svært at se, hvad der hører til restaurantens matrikel, siger han.
  